《正月三日立春》
元代·方回

曾戴金幡胜，如今有几人。
尚能容白发，屡得见青春。
定力忘寒燠，冥怀任屈伸。
遥知残雪地，即复化为尘。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。